|  |
| --- |
| **Σχέδιο Υπηρεσίας για τη θέση**  **Λειτουργού Επιχειρηματικής Ανάπτυξης και Οικονομίας** |

|  |
| --- |
| **Κυριότερα Καθήκοντα και Ευθύνες** |
| 1. Εργάζεται υπό την εποπτεία του Διευθυντή Επιχειρηματικής Ανάπτυξης και Οικονομίας. 2. Συμμετοχή στις εργασίες των Συμβουλίων των Συνδέσμων και παροχή συμβουλών στη χάραξη πολιτικής των Συνδέσμων. 3. Διερεύνηση και προώθηση θεμάτων που απορρέουν από τις συνεδριάσεις των Συμβουλίων και τις συνελεύσεις των μελών των Συνδέσμων. 4. Ανάληψη μελετών με σκοπό τη διαπίστωση των προβλημάτων των διαφόρων κλάδων και των μελών των Συνδέσμων. 5. Τήρηση πρακτικών και προετοιμασία υπομνημάτων, επιστολών και άλλων γραπτών κειμένων που απαιτούνται για την προώθηση θεμάτων ή/και αποφάσεων των Συνδέσμων. 6. Παροχή πληροφοριών προς τα μέλη των Συνδέσμων πάνω σε επαγγελματικά θέματα, σε βασικά θέματα εργατικής νομοθεσίας και σε γενικά θέματα που απορρέουν από τη συλλογική σύμβαση εργασίας κάθε Συνδέσμου. Επίσης συμμετοχή στις εργατικές διαπραγματεύσεις των Συνδέσμων. Στα θέματα εργατικής φύσης, οι λειτουργοί των Βιομηχανικών Συνδέσμων βοηθούνται από το Τμήμα Εργασιακών Σχέσεων για όσα θέματα δεν έχουν τις απαραίτητες γνώσεις και πείρα. 7. Τήρηση και ανάλυση στατιστικών στοιχείων για την οικονομία, τομέα, κλάδο και το Σύνδεσμο. 8. Είσπραξη οφειλόμενων συνδρομών των Μελών των Συνδέσμων. 9. Συμμετοχή σε Επιτροπές και Συμβούλια που έχουν σχέση με τους Συνδέσμους. 10. Συμμετοχή σε συνεδρίες Κοινοβουλευτικών Επιτροπών κατά τη συζήτηση θεμάτων της ΟΕΒ και τους Συνδέσμους της. 11. Προώθηση και ενίσχυση των Συνδέσμων περιλαμβανομένης της αύξησης των μελών τους και της βελτίωσης της οικονομικής τους κατάστασης. 12. Κατάλληλη προβολή και ανύψωση του κύρους των Συνδέσμων με την προετοιμασία ανακοινωθέντων, συνεντεύξεων αξιωματούχων των Συνδέσμων σε μέσα μαζικής ενημέρωσης, δημοσιογραφικών διασκέψεων, μέσα κοινωνικής δικτύωσης, κ.α. 13. Συμμετοχή σε ραδιοφωνικές και τηλεοπτικές εκπομπές σε θέματα που αφορούν την ΟΕΒ και τους Συνδέσμους της. 14. Ανάπτυξη και σύσφιξη των σχέσεων μεταξύ των μελών των Συνδέσμων όπως επίσης και μεταξύ των Συνδέσμων και της ΟΕΒ. 15. Ανάληψη πρωτοβουλιών και υποβολή εισηγήσεων για βελτίωση των παρεχόμενων και παροχή νέων υπηρεσιών προς τα μέλη των Συνδέσμων. 16. Ετοιμασία σημειωμάτων, υπομνημάτων και μελετών που αφορούν την οικονομία. 17. Ανάληψη οποιωνδήποτε άλλων καθηκόντων που εμπίπτουν στις δραστηριότητες της Γραμματείας της ΟΕΒ τα οποία ήθελαν ανατεθεί από το Διευθυντή του Τμήματος Επιχειρηματικής Ανάπτυξης και Οικονομίας. |